
Text rozhodnutia
Súd: Krajský súd Košice Spisová značka: 7CoP/250/2015 Identifikačné číslo súdneho spisu: 7207230743 Dátum vydania rozhodnutia: 09. 05. 2016 Meno a priezvisko sudcu, VSÚ: JUDr. Agnesa Hricová ECLI: ECLI:SK:KSKE:2016:7207230743.8 Opravné uznesenie Krajský súd v Košiciach vo veci navrhovateľa Ľ.Š. I. nar. XX.XX.XXXX bývajúceho v H. na ulici F. č. XX zastúpeného JUDr. Martinom Fabiánom advokátom Advokátskej kancelárie so sídlom v Košiciach na ulici Štúrovej č. 20 proti odporkyni S. I. nar. XX.XX.XXXX bývajúcej v H. na ulici O. č. X zastúpenej JUDr. Beátou Pitorákovou advokátkou Advokátskej kancelárie so sídlom v Košiciach na ulici Kováčskej č. 7 za účasti maloletých detí: N. I. nar. XX.XX.XXXX a X. I. nar. XX.XX.XXXX zastúpených kolíznym opatrovníkom Úradom práce, sociálnych vecí a rodiny v Košiciach v konaní o určenie vyživovacej povinnosti na čas po rozvode o odpustenie poriadkovej pokuty uloženej uznesením Okresného súdu Košice II zo dňa 23.05.2011 č.k. 30C 159/2007-350 o odvolaní navrhovateľa proti uzneseniu Okresného súdu Košice II zo dňa 20.07.2015 č.k. 30C 159/2007-609 takto r o z h o d o l : Uznesenie Krajského súdu v Košiciach č.k. 7CoP 250/2015 - 625 zo dňa 17.03.2016 s a v odôvodnení v druhom odseku o p r a v u j e tak, že „07.03.2014 mu bola priznaná pomoc v hmotnej núdzi v sume 117,40 Eur a (...)“ o d ô v o d n e n i e : Uznesením č.k. 7CoP 250/2015-625 zo dňa 17.03.2016 odvolací súd potvrdil uznesenie Okresného súdu Košice II č.k. 30C 159/2007-609 zo dňa 20.07.2015. Podľa ust. § 164 zákona č 99/1963 Zb. Občianskeho súdneho poriadku v znení neskorších predpisov (ďalej len O.s.p.), súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Pri uvedení výšky pomoci v hmotnej núdzi, ktorá bola navrhovateľovi priznaná došlo v dôsledku chyby v písaní k zrejmej nesprávnosti, keď namiesto správnej sumy „117,40 Eur“ bola v odôvodnení uznesenia uvedená nesprávna suma „177,40 Eur“. Uvedenú chybu v písaní bolo potrebné opraviť, preto odvolací súd vydal toto opravné uznesenie v súlade s citovaným ust. § 164 O.s.p. Poučenie: Proti tomuto uzneseniu nie je prípustné odvolanie.

